kardosdrur/scandi-wiki huggingface dataset:
Ekstremofil

Ekstremofiler (af  "ekstrem" og  philia, "kærlighed") er organismer, som udmærker sig ved, at de lever eller overlever under ekstreme livsforhold, der ville være dødelige for de fleste levende skabninger på Jorden. De kan for eksempel klare sig i ekstremt kolde, tørre, salte eller varme miljøer. Ofte handler det om encellede organismer som arkæer, men det kan også være svampe og dyr som bjørnedyr. I modsætning til ekstremofiler benævnes organismer som lever i mere moderate miljøer som mesofiler eller neutrofiler. Nogle typer af superbakterier har specialiseret sig på at udnytte uorganiske stoffer og kan dermed leve af ekstremt næringsfattige materialer som aluminium, plastik og lignende stoffer under ekstreme forhold, f.eks. af luftarter på Antarktis.

Ekstreme miljøer 

Jordens mest ugæstfrie miljøer rummer liv.
Levende mikroorganismer er også
fundet på det ydre af Den Internationale Rumstation og en bakteriekoloni af Deinococcus radiodurans har levet et helt år på ydersiden af den Internationale Rumstation i både UV-stråling, vakuum, kulde og varme. - og ekstremofiler er blevet udsat for rumforhold og har overlevet på begge rumstationerne Mir og ISS. Andre eksempler på ekstreme miljøer, hvor man har fundet liv er bl.a. hydrotermiske væld dybt i oceanerne, i klipper dybt under jordoverfladen og under havbunden, i grundvandsmagasiner, i saltsøer, i permafrost, i issøer på Antarktis dybt under indlandsisens overflade og i varme kilder samt på Den Internationale Rumstation og i radioaktivt forurenede områder. Der er også fundet livskraftige bakteriesporer som er 40 millioner gamle og som er modstandsdygtige mod stråling.

Nogle eksempler 

De mest kendte ekstremofiler er mikrober. Ekstremofiler findes i et stort antal forskellige genetiske slægtslinier af bakterier og arkæer. Det er forkert at anvende termen ekstremofil for alle arkæer, da mange arkæer er mesofiler. Det er heller ikke alle ekstremofiler, der er encellede som f.eks. ormen Limnodrilus sulphurensis og bjørnedyr.

Til nytte 

De usædvanligt stabile enzymer, som disse organismer benytter sig af, kaldes ekstremozymer, og de gør det muligt for disse organismer at fungere under ekstreme forhold. Et eksempel er Taq-polymerase til PCR og andre eksempler på udnyttelsen af ekstremozymer er deres anvendelse som vaskeenzymer. I det hele taget anses ekstremofilerne for at være en stor og værdifuld kilde til industriel og medicinsk fornyelse.

Skematisk oversigt med eksempler

Referencer 

Biologi
Arkæer
Bakterier
Økologi
Flyver-es

Flyver-es eller jager-es er en militær pilot, som er krediteret nedskydning af flere fjendtlige fly under luftkamp. 

Begrebet opstod under første verdenskrig, hvor den tyske pilot Manfred von Richthofen (Den Røde Baron) nedskød 80 fjendtlige fly.

Den pilot, som er krediteret for flest nedskydninger, er den tyske jagerpilot Eric Hartmann, som under anden verdenskrig nedskød 352 fjendtlige fly.

Det antal luftsejre, som kvalificerer til benævnelsen ”es”, varierer, men sædvanligvis skal antallet være mindst fem nedskydninger.

Danske flyver-esser

Anden verdenskrig 
 Kaj Birksted – deltog på allieret side, 10 bekræftede og 10 ubekræftede nedskydninger.
 Peter Horn – deltog på tysk side, 10 nedskydninger.
 Poul Sommer – deltog på tysk side, fem nedskydninger, leder af Sommerkorpset.

Engelske flyver-esser

Anden verdenskrig 
 Douglas Bader − oberst i RAF, 20 nedskydninger.

Tyske flyver-esser

Første verdenskrig 
 Hermann Göring (1893-1946) − 20 nedskydninger.
 Manfred von Richthofen (1892-1918) − Den Røde Baron − 80 nedskydninger.
 Lothar von Richthofen (1894-1922) − 40 nedskydninger.

Anden verdenskrig 
 Josef Priller (1915-1961) − oberstløjtnant i Luftwaffe, 101 nedskydninger. 
Luftkrig
Flyveresser
Lavendelstræde

Lavendelstræde er et knap 120 m langt stræde i Københavns Middelalderby (inden for de gamle volde) i Vester Kvarter. Strædet løber mellem Rådhuspladsen og Domhuset. Rådhustårnet ses for den ene ende af gaden, mens den bageste af de to buer, som forbinder Domhuset med det samtidige arresthus, ses for den anden.

Historie 
Strædet har ligget der siden middelalderen, men kendes først under det nuværende navn fra oktober 1609. Forhen kaldet Lasse Vinders Stræde, da en rådmand Lauritz Vinnere, som nævnes i dokumenter fra 1398 og 1428, skal have bygget huse og våninger der. Derefter kaldet Det lille Strede som løber fra Pugestrædet og vester ud i 1482, Udi Kattesundt i 1519, Hosz Kattesund i 1528 og Udi Kattesund i 1598.

For enden af strædet op mod den gamle Vester Vold (nu: Vester Voldgade/Rådhuspladsen) lå store haver, hvor der har vokset lavendler. Den Werner Dam, der har lagt navn til Værnedamsvej, skal have haft sit første gartneri her. Da Vartov rykkede ind i Farvergade, blev området kirkegård for denne stiftelse, og fungerede som sådan indtil 1760. Det blev senere en del af stadens halmtorv og danner nu den del af Rådhuspladsen, hvor søjlen med lurblæserne står.

Københavns Rådhus er på 200 år flyttet fra den ene ende af Lavendelstræde til den anden.

Tidligere beboere 
 Nr. 1 af 1806
1812 – 1820: Constanze Mozart
Diplomaten Georg Nicolaus Nissen købte sammen med sin kone Constanze, enke efter komponisten Wolfgang Amadeus Mozart, Lavendelstræde 1 og indrettede sig i hjørnelejligheden på 1. sal. De blev gift i 1809 i Wien, og Georg Nissen skrev verdens første biografi om sin kones berømte afdøde mand. Dog døde Nissen før manuskriptet var færdigt, men Constanze sørgede for at få det afsluttet, trykt og udgivet i 1829.

 Nr. 4 af 1799
1873: Betty Nansen
I denne ejendom blev Betty Nansen født i 1873. Hun debuterede i stykket "Dora" i 1893 og åbnede sit eget teater, Betty Nansen Teatret, i krigsåret 1917, hvor hun virkede som både skuespiller, instruktør og teaterdirektør frem til sin død i 1943.

Noter 

Gader i Indre By (København)
Albert R. Broccoli

Albert Romolo "Cubby" Broccoli, CBE (5. april 1909 – 27. juni 1996) var en amerikansk filmproducent, der gennem sin lange karriere producerede over 40 film, hvoraf de fleste blev produceret i Storbritannien. Sammen med Harry Saltzman producerede han de ikoniske James Bond-film fra 1962. De stiftede også sammen EON Productions og holdingselskabet Danjaq.

Broccoli vandt i 1981 en Irving G. Thalberg Memorial Award, en slags "æres-Oscar".

Eksterne kilder/henvisninger 

 

Filmproducere fra USA
Irving G. Thalberg Memorial Award
Personer fra New York
Personer tildelt Commander of the Order of the British Empire
Barbara Broccoli

Barbara Dana Broccoli, OBE (født 18. juni 1960) er en amerikansk filmproducent og datter af den berømte Albert R. Broccoli og Dana Broccoli.

Eksterne henvisninger 
 

Filmproducere fra USA
Personer fra Los Angeles
Kinyarwanda

Kinyarwanda er et bantusprog og et af de tre officielle sprog i den centralafrikanske stat Rwanda. Sproget tales af over syv millioner mennesker, hovedsageligt i Rwanda, men også i Uganda og Den Demokratiske Republik Congo. Sproget minder i høj grad om Kirundi, der er det officielle sprog i nabolandet Burundi.

Eksterne henvisninger 
 Info

Bantusprog
Sprog i Rwanda
Sprog i Uganda
Sprog i Den Demokratiske Republik Congo
Gérald Tremblay

Gérald Tremblay (født 20. september 1942 i Ottawa, Ontario, Canada) er en canadisk politiker, der (pr. september 2008) er borgmester i Montréal. Han overtog jobbet i 2002, hvor han efterfulgte Pierre Bourque på posten.

Eksterne henvisninger 

 Biografi 

Politikere fra Canada
Halki

Halki er en meget lille græsk ø beliggende mellem vestsiden af Rhodos og Tilos i Dodekaneserne.

Det er en af de mindste øer i Dodekaneserne. Landskabet er bjergrigt. Øen har ingen lufthavn.

Hovedbyen hedder Nimborio, hvor man kan sejle til og fra øen.

Se også 
 Maps of Halki 

Dodekaneserne
Cairns

Cairns er den 14 største by i Australien med sine 128.284 indbyggere (2004). Byen ligger nordøst i staten Queensland og er populær på grund af sit tropiske klima, og sin beliggenhed. Verdens største koralrev, The Great Barrier Reef, kan nåes på under en time med båd fra byen. Ca. 130 km nord for Cairns ligger et par nationalparker (Daintree National Park og Cape Tribulation) hvor turister kan opleve regnskov.

Cairns blev grundlagt i 1876, opkaldt efter daværende guvernør i Queensland William Wellington Cairns, som station for at yde service til guldgravere på vej mod Hodgkinson River Goldfield. Byen har i dag et hurtigt ekspanderende indbyggertal.

Byer i Queensland
Hallerndorf

Hallerndorf er en kommune i Landkreis Forchheim i Regierungsbezirk Oberfranken i den tyske delstat Bayern.

Geografi 
Kommunen ligger mellem Erlangen og Bamberg i området hvor floden Aisch munder ud i Regnitz. Den grænser til tre landkreise Forchheim, Bamberg og Erlangen-Höchstadt.

Inddeling 
Der er i kommunen ud over Hallerndorf følgende landsbyer og bebyggelser: Trailsdorf, Willersdorf, Pautzfeld, Schnaid, Schlammersdorf, Haid og Stiebarlimbach.

Nabokommuner er (med uret fra nord):
Altendorf, Eggolsheim, Forchheim ,Hausen, Heroldsbach, Adelsdorf, Höchstadt an der Aisch, Hirschaid
Multtoilet

Multtoilet, kompost- eller separationstoilet er toiletter uden afløb, navnet multtoilet er kendt siden 1989. Urin og fækalier, samt eventuelt lidt skyllevand opsamles og lagres i særlige tanke for at omdannes til gødning. Toiletterne giver en stor besparelse på grund af et lavt eller ingen vandforbrug, minimal rørføring og ikke mindst ingen udledning til kloak, og deraf følgende ingen vandafledningsafgift på grund af toilettet. Men desværre er den simple anvendelse af de menneskelige affaldsprodukter dog ikke så let som det lyder. Gødningen fra menneskelige urin og fækalier må ikke anvendes på jorden, men skal graves ned, medmindre det udsættes for kontrolleret hygiejnisering. Derfor vælges ofte en kombinationsløsning, hvor kun urinen opsamles, mens fækalierne føres til enten til konventionel kloak eller alternativt spildevandsanlæg for eksempel pileanlæg.

Virkemåde 

Multtoiletter fungerer ved at lede urin og fækalier til underliggende tanke/depoter, hvor produkterne lagres med senere anvendelse som gødning for øje.
Der findes mange typer af systemer med mere eller mindre avancerede metoder, fra det mest enkle multtoilet hvor urin, fækalier og toiletpapir ryger i samme beholder, direkte under toilettet, til systemer hvor urin og fækalier adskilles og fækalierne behandles i en serie af beholdere.
Fækalierne nedbrydes bedst i et tørt miljø, derfor anvendes der i princippet ikke skyllevand i et multtoilet. Der kan tilsættes organiske naturmaterialer som for eksempel spagnum og høvlspåner I visse typer toiletter er det dog nødvendigt med en mindre portion skyllevand, for at få skidtet til at løbe gennem afløbsrøret til lagertankene.

Fordele 
Fordele ved multtoiletter er følgende:
 Der kan spares store mængder vand, og rørføring til toiletskyl
 Der spares på spildevandsafgiften
 Multtoiletter kan etableres på steder uden vand og kloakering.

Ulemper 
Ulemper ved multtoiletter er følgende:
 Der kan være betydelige lugtgener.
 Tankene kræver tilsyn og tømning for ikke at blive overfyldte.

Note 

Toilet
Sanitet
Affaldshåndtering
Miljø og samfund
Bæredygtigt byggeri
Ikaria

Ikaria er en mindre græsk ø beliggende i Nordøst-ægæiske Øer.

Øen har en lufthavn, Ikaria National Airport ”Ikaros”

Nordøst-ægæiske Øer
Hausen (Forchheim)

Hausen er en kommune i Landkreis Forchheim i Regierungsbezirk Oberfranken i den tyske delstat Bayern. I 2007 fejrede byen sit 1.000-års jubilæun under navnet 1000 Jahre Hausen.

Geografi 
Kommunen ligger mellem Erlangen og Bamberg i nærheden af byen Forchheim.

Nabokommuner er (med uret fra nord):
Forchheim, Baiersdorf, Heroldsbach

Inddeling 
Der er byerne Hausen og Wimmelbach.
Heroldsbach

Heroldsbach er en kommune i Landkreis Forchheim i Regierungsbezirk Oberfranken i den tyske delstat Bayern.

Geografi 
Kommunen ligger i Hirtenbachtal, ca. seks kilometer sydvest for Forchheim.

Nabokommuner er (med uret fra nord):
Hallerndorf, Hausen, Hemhofen, Adelsdorf

Inddeling 
Til Heroldsbach hører landsbyerne Thurn, Oesdorf og Poppendorf.
Ümit Özat

Ümit Özat (født 30. oktober 1976) er en tidligere tyrkisk fodboldspiller, der spillede for blandt andet Fenerbahce og FC Köln, og opnåede 41 kampe for Tyrkiets landshold. Han indstillede sin karriere i 2009.

Ümit Özat var primært central forsvarspiller, men kan også spille på den defensive midtbane. Efter en karriere i hjemlandet i Gençlerbirliği S.K., Bursaspor og Fenerbahçe SK – med 212 kampe for sidstnævnte – skiftede han i 2007 til FC Köln. Her spillede han sine sidste to sæsoner.

Den 29. august 2008 kollapsede han i en Bundesliga-kamp mod Karlsruher SC og var bevidstløs lidt tid. Han blev hurtigt kørt på hospital til grundigere undersøgelser. Her blev det klargjort, at han led af en hjertesygdom, der medførte at han stoppede karrieren.

Eksterne henvisninger 

Fodboldspillere fra Tyrkiet
Fodboldspillere fra Gençlerbirliği
Fodboldspillere fra Bursaspor
Fodboldspillere fra Fenerbahçe SK
Fodboldspillere fra 1. FC Köln
Deltagere ved verdensmesterskabet i fodbold 2002
Johnny Nitro

John Randall Hennigan (født 3. oktober 1979 i Los Angeles, Californien), kendt som Johnny Nitro eller John Morrison, er en professionel wrestler og arbejder inden for World Wrestling Entertainment. Iden for brandet: RAW. 
Under navnet Johnny Nitro har han bl.a. vundet Intercontinental Champion og WWE Tag team championship. (sammen med Joey Mercury). Under navnet John Morrison har han vundet; ECW Championship, WWE Tag team championship. (The Miz), samt WWE Intercontinental Championship.

Ringnames:

Johnny Blaze, Johnny Spade, Johnny Superstar, Johnny Nitro, John Morrison

Nyttig fakta:

Højde: 185 cm.

Vægt: 219 lb.

Trænere: Bill DeMott, Ivory, Nick Dinsmore, XPW Asylum.

Debut: Januar 27, 2003.

Eksterne henvisninger 

 

Wrestlere fra USA
Marienlyst

Marienlyst kan henvise til flere steder:

 stednavne i Danmark
 Marienlyst (Virklund Sogn) – en bebyggelse i Virklund Sogn, Silkeborg Kommune
 Marienlyst (herregård) – et ejerlav og en landbrugsejendom i Vordingborg Sogn, Vordingborg Kommune
 Marienlyst Slot i Helsingør
 Marienlyst (bydel) i Helsingør
 Marienlyst Station – En jernbanestation på Hornbækbanen i Sankt Mariæ Sogn, Helsingør Kommune
 Marienlyst Revyen
 Hotel Marienlyst i Helsingør
 Casino Marienlyst på Hotel Marienlyst
 Boldklubben Marienlyst i Odense
 Marienlystcentret i Odense

 stednavne i Norge
 Marienlyst (Drammen)
 Marienlyst (Oslo)

Se også 
 Marielyst på Falster
 Andet navn for Grundtvigs Højskole
Signs

Signs er en science-fiction gyserfilm fra 2002 instrueret af M. Night Shyamalan med Mel Gibson i hovedrollen.

Handling 

Graham Hess lever med sin bror Merrill og børn Bo og Morgan ude i en villa midt i en majsmark.
Der begynder at ske sære og uhyggelige ting, og snart begynder det over hele verden.
Det viser sig at det er rumvæsener der er kommet til jorden. De dræber mennesker ved hjælp af giftstoffer fra en kirtel på deres underarm. Graham og hans famillie barrikaderer huset for en nat, og overlever der. Næste morgen er der stadig et rumvæsen i huset, men de finder rumvæsenernes svaghed: vand. Og får så bekæmpet det.

Eksterne henvisninger 
 

Amerikanske film fra 2002
Gyserfilm fra USA
Film instrueret af M. Night Shyamalan
Sweeney Todd - den djævelske barber fra Fleet Street (musical)

Sweeney Todd, Den Djævelske Barber fra Fleet Street (Original titel: Sweeney Todd, The Demon Barber of Fleet Street) er en musical fra 1979, som har vundet Tony Awards. Librettoen er skrevet af Hugh Wheeler, og musik og tekster er skrevet af Stephen Sondheim. Musicalen er baseret på den fiktive figur fra det 19. århundrede, Sweeney Todd.

Musicalen er blevet filmatiseret flere gange, herunder i en film fra 2007 instrueret af Tim Burton med Johnny Depp i hovedrollen.

Musicals
Thassos

Thassos er en græsk ø beliggende i den nordlige del af det Ægæiske Hav som en del af de Nordøst-ægæiske Øer. Thassos har en årtusindlang tradition for minedrift, idet der blandt andet er fundet guld og kobber på øen. I nyere tid er det især marmorrigdomme, der er blevet udnyttet.

Øens areal er på 383 km², og indbyggertallet er på ca. 14.000 indbyggere. Thassos (by) er hovedbyen på øen med ca. 3.100 indbyggere.

Det er den nordligste ø i Grækenland, og den ligger tæt på fastlandet ved byen Keramoti. Her findes Kavala International Airport ”Megas Alexandros”, som er den lufthavn, der er tættest på øen. For at komme til øen skal man sejle med færge, og sejladsen varer ca. 40 minutter. Lidt længere er der fra den store havneby Kavala. Herfra tager sejlturen 1,25 time.

Øen blev ramt af et jordskælv i 1960'erne, men størstedelen er siden blevet genopbygget. 

Nordøst-ægæiske Øer
Ungdomsskole

En ungdomsskole er i vore dage et kommunalt tilbud til unge i alderen 14-18 år om supplerende undervisning uden for skoletiden. Den kan sammenlignes med aftenskolen, hvor eleverne normalt er over 18 år.

Oprindelig var ungdomsskoleundervisningen ikke et supplerende tilbud, men var tiltænkt unge mennesker, der var gået ud af skolen efter konfirmationen i 14-års alderen, sådan som det var almindeligt indtil slutningen af 1960'erne, hvor undervisningspligten var 7-årig. De havde så mulighed for at dygtiggøre sig i en række fag ved siden af, at de havde en læreplads.

I en anden betydning er ungdomsskole det samme som en efterskole, f.eks. Ladelund Ungdomsskole.

Uddannelsesinstitutioner i Danmark

fi:Peruskoulu#Opettajat ja koulutilat
Avenue Q

Avenue Q er en amerikansk musical fra 2003 skrevet af Robert Lopez og Jeff Marx. Musicalen blev oprindelig instrueret af Jason Moore og opført i marts 2003 på "Off-Broadway" teatret Vineyard Theatre i New York. I juli 2003 blev den flyttet til Broadwayteatret John Golden Theater. Musicalen har vundet indtil flere Tony Awards.

Avenue Q er blevet opført i en lang række byer, herunder flere steder i USA og i London. Avenue Q har endvidere haft premiere i en dansk udgave ved opførsel på Fredericia Teater, hvor forestillingen havde premiere den 13. oktober 2011.

Eksterne henvisninger 

Musicals fra USA
Peter Horn (pilot)

Peter Horn (15. oktober 1915 – 1. november 1983) var en dansk jagerpilot 

Horn overlevede krigen.

Biografi 
 1937 – 1939 – Horn erhverver sit flyvecertifikat fra Hærens Flyveskole og bliver udnævnt til sekondløjtnant. Ved anden verdenskrigs udbrud er han Løjtnant af Reserven med deltager ikke aktivt i krigen.

Noter 

Officerer fra Danmark
Flyveresser fra 2. verdenskrig
Medlemmer af Frikorps Danmark
Danskere i 1900-tallet
Modtagere af Jernkorset
Piloter fra Danmark
Hetzles

Hetzles er en kommune i Landkreis Forchheim i Regierungsbezirk Oberfranken i den tyske delstat Bayern. Den er en del af Verwaltungsgemeinschaft Dormitz. I kommunen er der landsbyerne Dormitz Hetzles og Honings.

Geografi 
Hetzles ligger mellem Nürnberg og Bamberg med ca. 30 kilometers afstand til begge byer.
Kommunen ligger ved udkanten af Fränkische Schweiz neden for bjerget Hetzlas, og er også kendt som Kirschendorf (Kirsebærbyen).

Nabokommuner 
Nabokommuner er (med uret fra nord):
Effeltrich, Kunreuth, Igensdorf, Neunkirchen am Brand, Langensendelbach
Provinser i Irland

Øen Irland er historisk inddelt i fire provinser (engelsk: province, irske: cúige). De er yderligere inddelt i 32 grevskaber. Provinserne bruges ikke som administrative inddelinger i dag, da man i stedet bruger grevskaberne i Republikken Irland og distrikter i Nordirland.

Historisk var der væsentligt flere end de moderne fire provinser. I løbet af middelalderen var der mange ændringer ved deres grænser, og blandt andet blev provinser sammenlagt, eller nydannede grevskaber blev flyttet fra en provins til en anden. Den sidste provins til at blive nedlagt var Meath i 1610, der i dag er delt mellem Leinster og Ulster. Netop på grund af Meath kan det irske ord for provins, cúige, oversættes til "femtedel". Siden øens opdeling i det uafhængige Republikken Irland og det britiske Nordirland i 1922, har tre provinser ligget helt i Republikken og en yderligere, Ulster, er delt mellem Republikken og Nordirland.

De fire provinser er:
 Connacht (inddelt i 5 grevskaber, alle i Republikken Irland)
 Munster (inddelt i 6 grevskaber, alle i Republikken Irland)
 Leinster (inddelt i 12 grevskaber, alle i Republikken Irland)
 Ulster (inddelt i 9 grevskaber, hvoraf 6 er i Nordirland og 3 er i Republikken Irland)

Se også
 Irske grevskaber
 Engelske grevskaber
 Skotske regioner
 Walisiske grevskaber

Kilder

Irlands geografi
Provinser
JPMorgan Chase

JPMorgan Chase & Co. er en amerikansk multinational finans- og bankkoncern. Fra hovedkvarteret i New York opererer den i et globalt netværk. JP Morgan Chase er et af verdens ældste fortsat eksisterende pengeinstitutter og finansinstitutioner.

Koncernens aktiver var i 2013 på 2.415,689 mia. amerikanske dollar, hvilket gjorde det til USA's største bank og verdens 6. største.

JPMorgan Chase & Co. blev etableret i sin nuværende form i 2000 da Chase Manhattan Corporation overtog kontrollen over J.P. Morgan & Co., og virksomheden betjener ikke blot millioner af amerikanere, men har også en række af verdens mest prominete virksomheder, institutioner og regeringsinstitutioner blandt sine klienter.

I den aktuelle amerikanske og verdensomspændende finansielle krise er JPMorgan Chase en aktiv medspiller, og virksomheden overtog den 25. september 2008 de fleste aktiviteter fra bank- og sparekassevirksomheden Washington Mutual efter den hidtil største amerikanske bankkollaps.

Eksterne henvisninger 

 JPMorgan Chase & Co. – officiel website
 JPMorgan – officiel website
 Chase – officiel website

Banker fra USA
Enheder involveret i den amerikanske hus-boble
Virksomheder i New York City
Multinationale virksomheder
Citigroup

Citigroup Inc., der opererer under firmanavnet Citi (), er en amerikansk bank- og finanskoncern med hovedkvarter i New York City.

Citygroup blev verdens største finansvirksomhed efter fusionen mellem banken Citicorp og forsikringsvirksomheden Travelers Group den 7. april 1998. Virksomheden beskæftigede i alt omkring 358.000 personer på sine talrige internationale filialer og anslås at have haft mere end 200 millioner kundekonti i mere end 100 lande. Efter finanskrisen 2007-2010 er koncernen svundet noget ind, men har fortsat aktiver på 1.880,382 mia. amerikanske dollar (2013), hvilket gør det til USA's tredjestørste bank. Der var i alt 251.000 ansatte i 2013.

Koncernen driver banken Citibank.

Kritik 
Citicorp har gennem de senere år været udsat for forskellige kategorier af kritik. Ifølge en statslig amerikansk undersøgelse støttede Citicorp virksomheden Enron i at skjule sine ulovlige aktiviteter. Derudover er Citicorp blevet kritiseret diskrimination ved at yde lån til USAs farvede befolkning på dårligere vilkår end lån til den hvide del af befolkningen. Miljøinstitutioner har kritiseret virksomheden for at finansierer etablering af pipelines til olieudvinding i Amazonregionen i Ecuador, der har resulteret i omfattende rydning af regnskov.

Noter

Eksterne henvisninger 

 Citygroup Inc. – officiel website

Banker fra USA
Etableret i 1998
Virksomheder i New York City
Multinationale virksomheder
Talent 2008

Talent 2008 var første sæson af talentkonkurrencen Talent Danmark, som blev vist på DR1 hver fredag kl. 20.00 mellem 15. august og 24. oktober 2008.

Finalen blev vundet af "Robotdrengene".

Statistik 

Efter finalen var resutatet dette: Ragnar fik 3. pladsen, Nicklas fik 2. pladsen, og Robotdrengene vandt.

Finalen

Finalen
  Flest stemmer – Vinderen
  Næst flest stemmer – 2. plads
  3. flest stemmer – 3. plads.

Semifinalerne
  INDE automatisk videre til finalen.
  Næst flest stemmer – dommerne skal afgøre hvem der skal videre til finalen.
  UDE betyder at artisten/gruppen blev sendt hjem.

Dommertrioen 
Ligesom i X Factor, var der tre dommere. De tre dommere (som sammen med Danmarks befolkning bestemte hvilke artister skulle have en plads i næste runde) var Martin Hall, Julie Steincke og Peter Aalbæk Jensen.

Eksterne henvisninger 
 Hjemmeside

Talent Danmark
2008
DR-programmer